Артыкул маладога беларускага гісторыка Міколы Волкава “Нясвіжская “Саламандра” прысвечаны цікавай знаходцы, зробленай аўтарам у фондах архіва Радзівілаў у Варшаве, — малюнку гарматы з пластычнай выявай міфічнай істоты Саламандры. Аналізуючы малюнак і гістарычныя крыніцы, параўноўваючы гэтую выяву з вядомымі аналагамі, аўтар прыходзіць да высновы, што на малюнку прадстаўлена гармата з Нясвіжскага замка, зробленая ў канцы XVI ст. па замове яго ўладальніка Мікалая Крыштофа Ра-дзівіла Сіроткі.